बोले- विधायक के भ्रष्टाचार पर मोहर लगाने के लिए आ रहे बाड़मेर
Rajasthan BJP Congress Political Dispute - केंद्रीय कृषि राज्य मंत्री कैलाश चौधरी ने सांसद सेवा केंद्र में बाड़मेर नगर परिषद के BJP पार्षदों के साथ मीटिंग की। मीटिंग में पार्षदों ने कांग्रेस बोर्ड द्वारा वार्डो में विकास में भेदभाव करने व खुलेआम भ्रष्टाचार करने का आरोप लगाया है।
केंद्रीय कृषि राज्य मंत्री कैलाश चौधरी ने सांसद सेवा केंद्र में बाड़मेर नगर परिषद के BJP पार्षदों के साथ मीटिंग की। मीटिंग में पार्षदों ने कांग्रेस बोर्ड द्वारा वार्डो में विकास में भेदभाव करने व खुलेआम भ्रष्टाचार करने का आरोप लगाया है। मीटिंग के बाद केंद्रीय मंत्री कैलाश चौधरी ने मीडिया से बातचीत में विधायक मेवाराम जैन पर आरोप लगाते हुए कहा कि उनकी शह पर भूमाफिया नगर परिषद बोर्ड को चला रहे है। टेंडर प्रक्रिया में भी भ्रष्टाचार हो रहा है। मंत्री ने CM अशोक गहलोत पर तंज कसते हुए कहा कि CM विधायक द्वारा किए गए भ्रष्टाचार पर मोहर लगाने के लिए बाड़मेर आ रहे है।
दरअसल, राजस्थान विधानसभा में 6 माह से कम का समय बचा है। कांग्रेस, BJP व अन्य राजनीतिक दल चुनावी तैयारियों में जुट गए है। CM अशोक गहलोत आज शुक्रवार को बाड़मेर आ रहे है। आदर्श स्टेडियम में बड़ी जनसभा को संबोधित करेंगे।
मंत्री का आरोप- नगर परिषद कांग्रेस बोर्ड को भूमाफिया चला रहे है
केंद्रीय मंत्री कैलाश चौधरी ने मीडिया से बातचीत करते हुए कि कांग्रेस नगर परिषद बोर्ड में पट्‌टे, टेंडर प्रक्रिया सभी भ्रष्टाचार का आलम है। भूमाफिया नगर परिषद कांग्रेस बोर्ड और विधायक को चला रहे है। यहां पर सरकारी व लोगों के प्लाट पर भूमाफिया कब्जा कर रहे है। विधायक की मिलीभगत होने के कारण यहां के पार्षदों ने मुद्दा उठाया है। शहर में पानी की भयंकर समस्या है। वार्डों में पानी आ नहीं रहा है। इसको लेकर आगे की रणनीति बनाई गई है।
मंत्री का CM पर तंज बोले- भ्रष्टाचार मोहर लगाने आ रहे है
हम आने वाले सोमवार को बड़ा आंदोलन करेंगे। फर्जी पट्‌टों व पानी की समस्या को लेकर सोमवार को आंदोलन करेंगे। बहरी, गूंगी राजस्थान सरकार को घेरंगे। इतना ही नहीं केंद्रीय मंत्री कैलाश चौधरी ने मुख्यमंत्री अशोक गहलोत के दौरे पर तंज कसते हुए कहा कि मुख्यमंत्री अशोक गहलोत बाड़मेर विधायक द्वारा किए गए भ्रष्टाचार पर मोहर लगाने के लिए बाड़मेर आ रहे हैं।